Z A P I S N I K
sa 18. (osamnaeste) sjednice Vijeća Mjesnog odbora Travno,
održane u utorak, 15. studenoga 2022. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.30 sati.

	  Nazočni članovi Vijeća: Gracijela Gabriel – Pukšec, Tihana Ivić, Damir Miškec, Iva Brnčić-Plejić, Domagoj Lulić, Fran Radonić Mayr, Vlatka Sabadi, Tomislav Prpić i Mario Ščekić. 

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno devet (9) članova Vijeća pa utvrđuje da Vijeće može pravovaljano raspravljati i odlučivati.


USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 17. (sedamnaeste) sjednice, koji je prihvaćen jednoglasno (9 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći 


D n e v n i   r e d:

1. Prijedlog programa održavanja komunalne infrastrukture na području GČ NZ-istok u 2023.
1. Povremeno korištenje prostora - Udruga građana Belmat
1. Pitanja, prijedlozi i obavijesti

Vijeće Mjesnog odbora Travno jednoglasno (9 „za“) prihvaća Dnevni red.

Ad. 1. Prijedlog programa održavanja komunalne infrastrukture na području GČ NZ-istok u 2023.
Vijeće Mjesnog odbora Travno jednoglasno (9 „za“)  donosi

ZAKLJUČAK

o Prijedlogu programa održavanja komunalne infrastrukture na području GČ NZ-istok u 2023


1. Predsjednica Vijeća MO Travno predstavlja PROGRAM održavanja komunalne infrastrukture na području Gradske četvrti Novi Zagreb - istok u 2023. kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

2. Planirana sredstva za financiranje ovog programa u iznosu od ukupno 2.877.400,00 eura raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:


	Redni broj
	Vrsta komunalne djelatnosti
	Nositelj provedbe
	Izvor financiranja
	Iznos sredstava eur

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	
Komunalna naknada
	107.500,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	
Komunalna naknada
	477.800,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	
Komunalna naknada
	1.527.600,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	Naknada za ceste
	764.500,00

	Ukupno
	
	2.877.400,00




1. Vijeće Mjesnog odbora Travno donosi zaključak kojim se prihvaća navedeni prijedlog.

1. Ovaj Zaključak dostavlja se Vijeću Gradske četvrti Novi Zagreb – istok.

Ad. 2. Povremeno korištenje prostora - Udruga građana Belmat
Vijeće Mjesnog odbora Travno jednoglasno (9 „za“) donosi


ZAKLJUČAK
o povremenom korištenje prostora - Udruga građana Belmat

1. Vijeće Mjesnog odbora Travno je donijelo Zaključak o odobravanju Zahtjeva za povremeno korištenje prostora mjesne samouprave Udruzi građana Belmat u terminu ponedjeljkom od 14,30-18.00.

2. Korisnici su dužni prostor ostaviti čistim i u stanju u kojem su ga zatekli. Također, naglašava se kako u prostoru nije dozvoljeno pušenje i konzumacija alkoholnih pića. Ukoliko se korisnici ne budu pridržavali kućnog reda i pravila o korištenju prostora mjesne samouprave, momentalno će im se uskratiti mogućnost korištenja prostora.

3. Ovaj zaključak dostavlja se Vijeću Gradske četvrti Novi Zagreb – istok.

Ad 3. Pitanja, prijedlozi i obavijesti
Ad. 3.1. Raspored dežurstava Vijećnika MO Travno:

Predsjednica Vijeća Mjesnog odbora Travno najavljuje da se za vrijeme božićnih i novogodišnjih blagdana neće održavati dežurstva MO Travno i utvrđuje sljedeći raspored vijećnika za pitanja i prijedloge građanstva u prostorima MO:

17.11. Fran Radonić Mayr 
24.11. Tihana Ivić
01.12.  Damir Miškec 
08.12. Vlatka Sabadi 
15.12. Iva Plejić-Brnčić
22.12. Domagoj Lulić
12.01. Mario Ščekić 
19.01. Gracijela Gabriel- Pukšec
26.01. Tomislav Prpić

Ad. 3.2. 18.11. na Dan sjećanja na žrtve Domovinskog rata i Dan sjećanja na žrtvu Vukovara i Škabrnje 
Kako bi obilježili navedeni dan Vijećnici MO Travno će položiti vijenac i zapaliti svijeće. Vijećnici će se sastati ispred spomenika palim braniteljima dan ranije, 17.11. u 18.00 sati.

Predsjednica Vijeća Mjesnog odbora Travno zaključuje sjednicu u 19:15 sati i zahvaljuje se svim prisutnima na sudjelovanju u radu sjednice Vijeća.

